Digriet tal-Qorti Ġenerali (Is-Sitt Awla) tal-15 ta’ Novembru 2017 – Pilla vs Il-Kummissjoni u EACEA

(Kawża T-784/16)

“Rikors għal annullament u għad-danni - Miżuri provviżorji - Talba għal għajnuna legali mressqa wara l-preżentata ta’ rikors - Programm “Creative Europe (2014-2020)” - Sejħa għal proposti dwar is-sostenn għal azzjoni preparatorja - Deċiżjoni li tiċħad il-kandidatura għan-nuqqas ta’ osservanza ta’ kriterju ta’ eliġibbiltà - Sussidji disponibbli biss għall-persuni ġuridiċi - Ksur tar-rekwiżiti formali - Assenza tal-imputabbiltà tal-atti lill-ECEA - Rikors parzjalment manifestament inammissibbli u parzjalment manifestament infondat fid-dritt”

1. Proċedura ġudizzjarja–Rikors promotur–Rekwiżiti formali–Identifikazzjoni tas-suġġett tat-tilwima–Espożizzjoni sommarja tal-motivi invokati–Formulazzjoni inekwivokabbli tat-talbiet tar-rikorrent (Statut tal-Qorti tal-Ġustizzja, l-ewwel paragrafu tal-Artikolu 21 u l-ewwel paragrafu tal-Artikolu 53; Regoli tal-Proċedura tal-Qorti Ġenrali, Artikolu 76(d) u (e)) (ara l-punti 34-36)

2. Proċedura ġudizzjarja–Bażi legali ta’ rikors–Għażla mogħtija lir-rikorrent u mhux lill-qorti tal-Unjoni (ara l-punt 37)

3. Rikors għal annullament–Ġurisdizzjoni tal-qorti tal-Unjoni–Talbiet intiżi li tinkiseb ordni sabiex jiġu adottati miżuri speċifiċi–Inammissibbiltà (Artikolu 263 TFUE) (ara l-punt 48)

4. Rikors għal annullament–Kundizzjonijiet għall-ammissibbiltà–Rikors ippreżentat kontra l-awtur tal-att ikkontestat–Talba għall-annullament ta’ att tal-Kummissjoni imressqa kontra korp tal-Unjoni–Inammissibbiltà (Artikolu 263 TFUE; Regolament tal-Perlament Ewropew u tal-Kunsill Nru 966/2012, Artikoli 54(2) u 84(2, u Nru 1295/2013, Artikolu 13; Regolament tal-Kunsill Nru 58/2003, Artikolu 6) (ara l-punti 54, 58, 60, 63, 68)

5. Istituzzjonijiet tal-Unjoni Ewropea–Eżerċizzju tal-kompetenzi–Delegi–Kundizzjonijiet–Neċessità ta’ deċiżjoni espliċita tal-awtorità deleganti (ara l-punt 64)

6. Rikors għad-danni–Suġġett–Talba għall-kumpens ta’ dannu mhux imputabbli lill-istituzzjoni jew lill-korp konvenut–Inammissibbiltà (Artikolu 268 TFUE) (ara l-punt 70)

7. Proċedura ġudizzjarja–Ammissibbiltà tar-rikorsi–Talba għal miżuri provviżorji–Talba ppreżentata fl-istess att bħar-rikors prinċipali–Inammissibbiltà (Artikolu 278 TFUE; Regoli tal-Proċedura tal-Qorti Ġenrali, Artikolu 156(5)) (ara l-punti 75, 76)

8. Kummissjoni–Kompetenzi–Implimentazzjoni tal-baġit tal-Unjoni–Għoti ta’ sussidji–Stabbiliment ta’ regoli dwar il-kriterji ta’ eleġibbiltà tal-applikanti–Setgħa diskrezzjonali tal-Kummissjoni (Regolament tal-Perlament Ewropew u tal-Kunsill Nru 966/2012, Artikoli 54(2), u 131(2)) (ara l-punt 97)

9. Responsabbiltà mhux kuntrattwali–Kundizzjonijiet–Illegalità–Dannu–Rabta kawżali–Assenza ta’ waħda mill-kundizzjonijiet–Ċaħda tar-rikors għad-danni kollu kemm hu (It-tieni paragrafu tal-Artikolu 340 TFUE) (ara l-punti 110, 111)

Suġġett

Fl-ewwel lok, talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni tat-2 ta’ Settembru 2016 li tiċħad il-kandidatura ppreżentata mir-rikorrent fil-kuntest tas-sejħa għal proposti “EAC/S05/2016, Support for a preparatory action to create an EU Festival Award and an EU Festival Label in the field of Culture: EFFE (Europe for Festivals – Festivals for Europe)” tas-26 ta’ April 2016, fit-tieni lok, talba intiża sabiex il-Qorti Ġenerali, prinċipalment, tikkonstata u tiddikjara l-ammissabbiltà tal-kandidatura tar-rikorrent jew, sussidjarjament, tannulla il-“proċedura ta’ għażla nnifisha”, fit-tielet lok, talba intiża għall-ksib tas-sospensjoni tal-proċedura ta’ għażla u, fir-raba’ lok, talba bbażata fuq l-Artikolu 268 TFUE u intiża għall-ksib ta’ kumpens għad-dannu li r-rikorrent allegatament sofra minħabba ċ-ċaħda tal-kandidatura tiegħu.

Dispożittiv

1) Ir-rikors huwa miċħud għaliex manifestament inammissibbli sa fejn dan huwa indirizzat kontra l-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA).

2) Ir-rikors huwa miċħud parzjalment għaliex manifestament inammissibbli u parzjalment għaliex manifestament infondat fid-dritt, sa fejn dan huwa indirizzat kontra l-Kummissjoni Ewropea.

3) It-talba għal għajnuna legali hija miċħuda.